Yavuz Bingöl. Yavuz Bingöl (1964-yil 7-oktyabrda tugʻilgan) – turk qoʻshiqchisi va aktyori. Yoshlik yillari. Bingöl 1964-yilda Turkiyaning Istanbul shahrida oʻqituvchi Yılmaz Bingöl va xalq qoʻshiqchisi Senem Akkaşlarning oilasida dunyoga kelgan. Musiqiy faoliyati. Bingöl 1977-yilda onasining qistovi bilan Anqara Davlat Konservatoriyasiga oʻqishga kirgan. Lekin 1979-yilda ota-onasi ajrashgach, oʻqishni tashlagan va onasi yashaydigan shahar Izmirga koʻchib oʻtgan. U faqat 1983-yilga kelib musiqaga qiziqa boshlaydi va doʻsti Nihat Aydın bilan 1989-yilda „Atmacalar“ musiqiy guruhini tashkil qiladi. Guruh 1991-yilda oʻz nomini Umuda Ezgi deb oʻzgartirgan. 1995-yilda Bingöl guruhni tark etgan va oʻsha yili oʻzining ilk yakkaxon albomi ""Sen Türkülerini Söyle"ni" chiqargan. Aktyorlik faoliyati. Bingöl turk televideniyasida bir nechta kichik seriallarda, jumladan "Bayanlar Baylar", "Ah Be Istanbul" va "Yanik Kozada" seriallarida suratga tushgan. Shuningdek, u "Zerda" romantik seriali va "Eşref Saati" filmida ham qatnashgan. Uning 2008-yildagi filmlari katta muvaffaqiyatga erishadi: 2008-yilda Kann kinofestivalida ""Uch maymun" filmining" premyerasi boʻlib oʻtadi. Film rejissyori Nuri Bilge Jeylan „Eng yaxshi rejissyor“ mukofotini qoʻlga kiritadi. Bingölning ingliz tilida chiqqan yana bir filmi "Heʼs in Army Now" Istanbul xalqaro kinofestivalida eng yaxshi turk filmi nominatsiyasiga loyiq koʻrilgan. Shaxsiy hayoti. Bingöl 2014-yilda estrada qoʻshiqchisi Öykü Gürman (1982-yilda tugʻilgan) bilan turmush qurushi haqida eʼlon qilgan va ular 2015-yil 4-avgustda oila qurishgan. Bingölning birinchi turmushidan Türku Sinem ismli qizi bor. U Amerika Qoʻshma Shtatlarida oʻqiydi va model sifatida ishlaydi.